મિત્રો આપના માટે ગોચર ગ્રહોનું ભ્રમણ ઘનતેરસના શુભ દિવસથી દિવાળીની શરૂઆત મંગળરગ્રહના ભ્રમણથી પ્રગતીકારક રહેશે. માત્ર વધુ પડતા આવેશ અને ઉશ્કેરાટથી દુર રહેવું કારણ શનિગ્રહ અને રાહુગ્રહનો બંધનયોગ શરૂ છે. તેથી ધીરજ રાખવથી જ લાભ રહેશે. મિલ્કત અને વારસાઈ કાર્યોનું નિરાકરણ મળશે. પત્ની ભાગીદારો અને વડિલોનો સહકાર મળશે. સંતાનોના પ્રશ્નોથી ચિંતા મળી શકે છે. વડિલોનું આરોગ્ય ચિંતા આપી શકે છે. જાહેર જીવન જળવાઈ રહેશે. કોર્ટ કચેરી અને મોસાળ પક્ષથી શુભ સમાચાર મળશે. યાત્રા પ્રવાસ અને ધાર્મિક કાર્યોથી આનંદ મળશે. આપના માટે કાળી ચૌદશને દિવસે ૧૦૮ હનુમાન ચાલીશા અને દિવાળીને દિવસે વિષ્ણુ સહસ્ત્રના હજાર નામ જપવાથી લાભ રહેશે. બહેનો અને વિદ્યાર્થી માટે શુભ સમય રહેશે.